บอร์ด OTO ไฟเขียว ร่วมทุนตั้งศูนย์บริการข้อมูลในเมียนมาร์
บอร์ด OTO ไฟเขียวร่วมทุนจัดตั้ง “บริษัท เมียนวัน จำกัด” ให้บริการศูนย์ข้อมูลในเมียนมาร์ คาดจดทะเบียนภายใน พ.ย.นี้
11 ก.ค. 2559

บริษัทวันทูวัน คอนแทคส์ จำกัด (มหาชน) หรือ OTO ระบุว่า ที่ประชุมคณะกรรมการบริษัทเมื่อวันที่ 8 ก.ค.59 อนุมัติการจัดตั้งบริษัทร่วมทุนภายใต้ชื่อ บริษัท เมียนวัน จำกัด โดยจะจัดตั้งในเมียนมาร์ เพื่อให้บริการศูนย์บริการข้อมูล มีทุนจดทะเบียนเริ่มต้น 5 หมื่นเหรียญสหรัฐ โดย OTO ถือหุ้น 60% ร่วมกับบริษัท โซลูชั่นฮับ จำกัด ถือหุ้น 40% ซึ่งคาดว่าจะดำเนินการจดทะเบียนจัดตั้งได้ภายในเดือนพ.ย.59 สำหรับแหล่งเงินลงทุนจะมาจากเงินเพิ่มทุนตามวัตถุประสงค์ที่กำหนดไว้ในหนังสือชี้ชวน